Henri van Breda se vonnisoplegging begin | Maroela Media
Henri Van Breda ná sy skuldigbevinding (Foto: AP Photo/Nasief Manie)
Henri van Breda, wat skuldig bevind is aan die brutale moord op sy ouers, Martin en Theresa, en sy ouer broer, Rudi, asook poging tot moord op sy suster, Marli, se vonnisoplegging begin na verwagting Dinsdag in die Kaapstad-hooggeregshof.
Van Breda (23) is ook skuldig bevind op 'n vyfde aanklag van dwarsboming van die gereg.
Regter Siraj Desai het op 21 Mei beslis Van Breda het sy gesin in Januarie 2015 in hul huis op die De Zalze-landgoed in Stellenbosch met 'n byl aangeval. Martin, Theresa en Rudi het op die toneel gesterf, terwyl Marli kritieke beserings opgedoen het.
Marli het die aanval wonderbaarlik oorleef, maar ly sedertdien aan geheueverlies en kan glad nie die gebeure van dié tragiese aand onthou nie.
Van Breda het gedurende die verhoor beweer 'n aanvaller, gewapen met 'n byl en 'n mes, het die gesin aangeval, maar Desai het bevind die staat het bewys dat dié weergawe van die gebeure nie moontlik waar kan wees nie.
Desai het gesê Van Breda het tydens sy getuienis "ongemaklik" voorgekom, maar soms vol selfvertroue en in 'n stadium selfs sarkasties. "Hy het nie baie emosie getoon nie, selfs toe hy die aanval op sy broer Rudi en pa gedemonstreer het en die bakleiery wat hy met die aanvaller gehad het."
Van Breda is sedert sy skuldigbevinding in aanhouding by die hospitaalvleuel van die Pollsmoor-gevangenis aangesien hy chroniese medikasie vir epilepsie en depressie moet ontvang.
Volgens mediaberigte is Van Breda glo verlede week in aanhouding aangeval en het hy geringe beserings opgedoen.
Volgens die Daily Mail het die voorval gebeur toe Van Breda van die besoekerslokaal op pad terug was na die hospitaaleenheid waar hy aangehou word. 'n Groep van vyf gevangenes het hom glo aangeval, maar 'n medegevangene het 'n kondoomhouer van die muur afgeruk en dit as 'n skild gebruik om Van Breda kans te gee om weg te hardloop.
Die groep was glo agter die kospakkie aan wat Van Breda van sy oom, Andre du Toit, en meisie, Danielle Janse van Rensburg, ontvang het wat hom in die gevangenis besoek het.
Henri van Breda Kaapstad
Miljoene se Mandrax by Kaapstad-huis gekry
20×3 plus 15×1 plus 10 vir lieg en hoop op nog n paar pluse by Sorry maar hy moet uit samelewing uit verwyder word
Die vonisse sal gelyktydig uitgedien word so hy sal 25 jaar sit.As hy daaruit kom kaqn hy sy trustgeld kry.
1 life is equal to 25 years. Daar was 3 lewens!! So dus 75 jare wat hy gaan sit. uhm en nee vir erf geld. Bloed op die hande erf niks!!!